Paterna reprén els cursos CRE per a acreditar als participants en els actes de foc
31/05/2021

# Paterna reprén els cursos CRE per a acreditar als participants en els actes de foc

[![Paterna retoma los cursos CRE para acreditar a los participantes en los actos de fuego ](/images/noticias/2021/05/7288/7288_lg.jpg)](/images/noticias/2021/05/7288/7288_lg.jpg)

31.05.2021

El curs s'impartirà el 19 de juny i comptarà amb dos grups, un d'adults, en horari de 9 a 14 h i un específic per a menors, amb un programa adaptat a la seua edat, en horari de 10 a 13 h

L'Ajuntament de Paterna ha tornat a convocar una jornada de formació perquè els veïns i veïnes que ho desitgen puguen obtindre l'acreditació de Consumidors Reconeguts com a Experts (CRE), necessària per a poder participar en els actes de foc que se celebren a la ciutat.  
  
El curs s'impartirà el 19 de juny i comptarà amb dos grups, un d'adults, en horari de 9 a 14 h i un específic per a menors, amb un programa adaptat a la seua edat, en horari de 10 a 13 h.  
  
Tal com ha explicat la regidora de Turisme, Cultura i Foc, Teresa Espinosa “mitjançant aquesta formació es garanteix que els participants en actes de focs de Paterna coneixen el correcte ús dels articles pirotècnics, mesures de seguretat o procediments d'actuació en cas d'accident”.  
  
A més, Espinosa ha recalcat que “qualsevol persona que vulga participar en activitats pirotècniques a Paterna necessita aquest certificat, garantint així la seguretat en les manifestacions festives i culturals relacionades amb el foc que es vagen a desenvolupar a la ciutat”.  
  
Finalment, els interessats a participar en el curs podran inscriure's de manera telemàtica en la web de la Regidoria Turisme, Cultura i Foc, http://www.paterna.es/rtcf.